Maja Pavlić, 3.B

U dva tjedna koja smo proveli na europskom projektu u Italiji naučili smo više nego u dvije godine u školi. Projekt nam je dao odličnu priliku za stjecanje novih vještina, vidjeli smo puno novih tehnika rada, a popravili smo se jako i u brzini rada na što su nas stalno upozoravali.

Djelatnici s kojima smo radili u salonu bili su toliko ljubazni, pristojni i s velikom voljom za rad. Prema nama su bili prepuni razumijevanja, učili su nas i pokazivali nam sve s velikim strpljenjem. Naučili smo mnogo novih i drugačijih stvari, njihov način rada mi se jako sviđa, različit je od našeg, ali po meni bolji jer je jednostavniji, a rezultati su odlični. Jako mi se sviđa također to što je u salonima pozitivna energija i optimizam, svi rade, ali nema pritiska i nervoze.

Ova dva tjedna ću pamtiti zauvijek, to je bilo jedno fenomenalno iskustvo, zadovoljna sam jer sam naučila toliko novih stvari, a sve što mi je savjetovala mentorica Marijana ću primjenjivati u svom budućem radu.